Държавен вестник, бр. 55, 2022 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  55
включва преподаване на относими въпроси 
от материалното право на Европейския съюз. 
Тези часове не се включват в минималния 
хорариум по ал. 2, т. 20.
(4) По предложение на факултетния съвет 
и в съответствие с правилника на висшето 
училище в учебния план на специалността 
„Право“ по чл. 1, ал. 2 могат да се въвеждат 
и други задължителни учебни дисциплини.
(5) Съотношението в учебния план между 
лекционни курсове, семинарни упражнения 
и учебна практика се определя от висшето 
училище съгласно неговия правилник, като 
часовете за лекции не могат да бъдат по-малко 
от половината хорариум.
(6) Учебният план и включените в него 
задължителни, избираеми и факултативни 
дисциплини за обучението в специалност 
„Право“ по чл. 1, ал. 3 се определят от вис­
шите училища.
(7) Обучението осигурява придобиването 
на практически умения и компетентности за:
1. формулиране и защитаване на правна 
теза;
2. анализ на съдебната практика;
3. решаване на казуси;
4. извършване на научно-юридическо про­
учване, включително на работа с национал­
ни и чуждестранни правно-информационни 
системи;
5. академично писане;
6. участие в дебати, реторика и съдебна 
реторика;
7. подготовка и провеждане на преговори 
по юридически казус;
8. подготовка на проекти на юридически 
документи, включително на нормативни ак­
тове, договори, правни съвети, искови молби, 
отговори на искови молби, жалби, подготовка 
на пледоарии, административни актове, актове 
за установяване на административни нару­
шения, наказателни постановления, съдебни 
актове и други процесуални документи;
9. професионални отношения с колеги, 
клиенти и граждани, търсещи юридическа 
институционална помощ и съдействие;
10. юридическа професионална етика.
Чл. 7. (1) Лекционните курсове по задъл­
жителните учебни дисциплини по чл. 6, ал. 2 
се провеждат от хабилитирани в съответната 
научна специалност преподаватели, които 
провеждат и семестриалните изпити.
(2) По изключение факултетният съвет 
може да реши лекциите и семестриалните 
изпити по не повече от 5 от задължителните 
учебни дисциплини по чл. 6, ал. 2 да се про­
веждат от преподаватели с образователна и 
научна степен „доктор“ по съответната научна 
специалност.
(3) Преподавателите по задължителните 
учебни дисциплини по чл. 6, ал. 2 трябва да 
заемат академична длъжност във висшето 
училище, в което преподават.
(4) По решение на факултетния съвет 
отделни лекции могат да бъдат възлагани 
на гост-преподаватели. По този ред може да 
се възлагат лекции общо до една десета от 
хорариума на съответната дисциплина.
Чл. 8. (1) Избираемите и факултативните 
учебни дисциплини и техният хорариум се 
определят от висшето училище в съответствие 
с неговия правилник.
(2) Висшите училища, осъществяващи обу­
чение по чл. 1, ал. 2, задължително включват 
в избираемите учебни дисциплини Римско 
частно право, Право на интелектуалната соб­
ственост, Криминалистика, Криминология, 
Банково право, Наказателно-изпълнително 
право, Правен режим на държавната служба, 
Правен режим на обществените поръчки, 
Потребителско право, Екологично право, 
Правен режим на здравеопазването, Правен 
режим на защита на конкуренцията, Правен 
режим на Вътрешния пазар на Европейския 
съюз, Академично писане, Организация на 
правосъдието и правозащитните институции, 
Информационно право, Правен режим на 
защита от дискриминация, Медиация.
(3) Изискването по ал. 2 се счита за из­
пълнено и когато съответната дисциплина е 
включена като задължителна в учебния план.
(4) Лекционните курсове и семестриални­
те изпити по избираемите и факултативните 
учебни дисциплини се провеждат от хабили­
тирани преподаватели или от преподаватели 
с образователна и научна степен „доктор“ по 
съответната научна специалност.
(5) С решение на факултетния съвет лек­
ционните курсове и семестриалните изпити 
по факултативните учебни дисциплини може 
да се провеждат и от преподаватели, които не 
отговарят на изискванията по ал. 4.
Чл. 9. (1) От втори до пети курс студентите 
провеждат учебна практика не по-малко от 
40 часа годишно по дисциплини, определени 
от факултетите, осъществяващи обучение 
по специалността „Право“, изучавани през 
съответната година.
(2) Учебната практика се осъществява по 
програма и ред, определени от факултетите, 
осъществяващи обучение по специалността 
„Право“.
Чл. 10. (1) Към юридическите факултети 
на висшите училища могат да се създават 
правни клиники за практическо обучение на 
студентите по специалността „Право“.
(2) В правната клиника се осигурява въз­
можност на студентите да придобият умения, 
необходими за упражняване на юридическата 
професия, чрез лекции, симулации и работа 
с реални казуси по програма, определена от 
съответния юридически факултет.
(3) Работата с реални казуси се осъществява 
само след съответната теоретична подготовка 
и под ръководството на практикуващи юристи.
Чл. 11. Висшите училища, осъществява­
щи обучение по чл. 1, ал. 2, задължително 
включват като избираема дисциплина и обу­
чение по чужд език – общоезикова подготовка 
или специализирано обучение по чужд език